CELEX: 22013D0175
Language: sk
Date: 2013-10-08 00:00:00
Title: Rozhodnutie Spoločného výboru EHP č. 175/2013 z  8. októbra 2013 , ktorým sa mení príloha XXI (Štatistika) k Dohode o EHP

27.2.2014   
            
            
               SK
            
            
               Úradný vestník Európskej únie
            
            
               L 58/29
            
         
      ROZHODNUTIE SPOLOČNÉHO VÝBORU EHP
   č. 175/2013
   z 8. októbra 2013,
   ktorým sa mení príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 70/2012 z 18. januára 2012 o štatistickom zisťovaní v cestnej nákladnej doprave (1) sa má zahrnúť do Dohody o EHP.
            
         
               (2)
            
            
               Nariadením (EÚ) č. 70/2012 sa zrušuje nariadenie Rady (ES) č. 1172/98 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (3)
            
            
               Príloha XXI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 7f [nariadenie Rady (ES) č. 1172/98] prílohy XXI k Dohode o EHP sa nahrádza takto:
   „32012 R 0070: nariadenie Európskeho parlamentu a Rady (EÚ) č. 70/2012 z 18. januára 2012 o štatistickom zisťovaní v cestnej nákladnej doprave (Ú. v. EÚ L 32, 3.2.2012, s. 1).
   Ustanovenia nariadenia sa na účely tejto dohody vykladajú s týmito úpravami:
   
               a)
            
            
               Toto nariadenie sa neuplatňuje na Island.
            
         
               b)
            
            
               Toto nariadenie sa neuplatňuje na Lichtenštajnsko, kým počet cestných nákladných vozidiel registrovaných v Lichtenštajnsku, ktoré pravidelne vykonávajú cestnú nákladnú dopravu na území členských štátov EHP, neprekročí 400 vozidiel.
               Na tieto účely Lichtenštajnsko každoročne predloží Eurostatu počet cestných nákladných vozidiel registrovaných v Lichtenštajnsku, ktoré pravidelne vykonávajú cestnú nákladnú dopravu na území členských štátov EHP, a to najneskôr do konca apríla roka nasledujúceho po roku, na ktorý sa údaje vzťahujú. V tejto súvislosti sa pod pojmom ‚pravidelne‘ rozumie opúšťanie územia švajčiarsko-lichtenštajnskej colnej únie smerom do EÚ viac ako dvakrát za mesiac.
               Len čo sa toto nariadenie začne uplatňovať na Lichtenštajnsko, metóda zhromažďovania údajov sa po dohode s Eurostatom prispôsobí štrukturálnej povahe cestnej dopravy v uvedenej krajine. Lichtenštajnsko môže predovšetkým predložiť údaje, ktoré sa týkajú len vozidiel pravidelne vykonávajúcich cestnú nákladnú dopravu na území členských štátov EHP.“
            
         Článok 2
   Znenie nariadenia (EÚ) č. 70/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. októbra 2013 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. októbra 2013
      
         
            Za Spoločný výbor EHP
         
         
            predseda
         
         Thórir IBSEN
         
      
   
   
      (1)  Ú. v. EÚ L 32, 3.2.2012, s. 1.
   
      (2)  Ú. v. ES L 163, 6.6.1998, s. 1.
   
      (3)  Ústavné požiadavky neboli oznámené.